wannaphong/clean_thaiwikipedia huggingface dataset:
# รถไฟฟ้าเคเซ
บริษัท รถไฟฟ้าเคเซ จำกัด  เป็นบริษัทรถไฟเอกชนรายใหญ่ของญี่ปุ่น ให้บริการระหว่างจังหวัดชิบะและโตเกียว ระหว่างโตเกียวสู่เมืองนาริตะ และชานเมืองทางด้านทิศตะวันออกของโตเกียว เช่น ฟูนาบาชิ นาราชิโนะ ยาจิโยะ และซากูระ และให้บริการรถไฟฟ้าสายด่วนพิเศษที่มีชื่อว่า "สกายไลเนอร์" วิ่งระหว่างสถานีอูเอโนะและสถานีนิปโปริ สู่ท่าอากาศยานนานาชาตินาริตะ

นอกจากนี้บริษัทรถไฟฟ้าเคเซยังดำเนินกิจการรถโดยสารประจำทางและอสังหาริมทรัพย์ และเป็นหนึ่งในผู้ถือหุ้นใหญ่ในบริษัทโอเรียนทัลแลนด์ ผู้ดำเนินการโตเกียวดิสนีย์รีสอร์ต

 ประวัติ
รถไฟฟ้าเคเซก่อตั้งขึ้นเมื่อวันที่ 30 มิถุนายน พ.ศ. 2452 และเริ่มเปิดให้บริการครั้งแรกในวันที่ 3 พฤศจิกายน พ.ศ. 2455 โดยให้บริการเส้นทางในบริเวณท้องถิ่นทางทิศตะวันออกของกรุงโตเกียว โดยเส้นทางรถไฟสายหลักสามารถเข้าถึงนาริตะในปี พ.ศ. 2473 และอุเอะโนะ ในปี พ.ศ. 2476

แรกเริ่มนั้นรถไฟฟ้าเคเซใช้รางแคบขนาดความกว้างราง 1.372 เมตร (4 ฟุต 6 นิ้ว) ต่อมาในปี พ.ศ. 2502 ได้เปลี่ยนมาใช้รางมาตรฐานขนาด 1.435 เมตร หรือ 1,435 มม. (4 ฟุต 8 1/2 นิ้ว)

ในปี พ.ศ. 2516 เปิดให้บริการรถไฟฟ้าด่วนพิเศษ "สกายไลเนอร์" บริการสู่ท่าอากาศยานนาริตะในปี พ.ศ. 2521 เมื่อมีการสร้างสถานีรถไฟท่าอากาศยานครั้งแรก (ปัจจุบันคือสถานีฮิงาชิ-นาริตะ) และต่อมาในปี พ.ศ. 2534 ได้เปิดให้บริการสถานีรถไฟท่าอากาศยานแห่งใหม่ซึงสร้างอยู่ใต้ดิน ทำให้สามารถเชื่อมต่อเข้าสู่อาคารผู้โดยสาร 1 ได้สะดวกยิ่งขึ้น

ต่อมาในปี พ.ศ. 2553 รถไฟสายสกายไลเนอร์ได้เปลี่ยนไปใช้เส้นทางสายใหม่ "นาริตะสกายแอคเซส" ทำให้ลดเวลาเดินทางสู่ท่าอากาศยานนาริตะได้ถึง 15 นาที โดยใช้เวลาเดินทางทั้งสิ้น 36 นาทีSkyliner Airport Express : Your travel begins and ends with Skyliner  จากเว็บไซต์ทางการ (สืบค้นเมื่อ 8 กรกฎาคม 2554)

 เส้นทางบริการ 
รถไฟฟ้าเคเซให้บริการรถไฟฟ้าเป็นระยะทาง ประกอบไปด้วยสายหลักหนึ่งสายและสายย่อยอีก 6 สาย
thumb|500px|แผนที่ของรถไฟฟ้าเคเซ
ชื่อเส้นทางภาษาญี่ปุ่นปลายทางระยะทางประเภท1สายหลัก本線Honsen – ชุมทางโคะมะอิโนะ1ชุมทางโคะมะอิโนะ – 2สายโอะชิอะเงะ押上線Oshiage-sen – 1รถไฟฟ้าเคเซสายชิบะ千葉線Chiba-sen – 1สายชิฮะระ千原線Chihara-sen – 1รถไฟฟ้าเคเซสายฮิงาชิ-นาริตะ東成田線Higashi-Narita-sen – 1สายคานามาจิ金町線Kanamachi-sen – 1สายท่าอากาศยานนาริตะ(เชื่อมต่อ นาริตะสกาย)成田空港線Narita-Kūkō-senเคเซ-ทะกะซะโงะ – ท่าอากาศยานนาริตะ อาคารผู้โดยสาร 12วิ่งวนเคเซ-นาริตะ – ชุมทางโคะมะอิโนะ21ท่าอากาศยานนาริตะ อาคารผู้โดยสาร 2·3 – อาคารผู้โดยสาร 132รวมทั้งสิ้นสายโครงการ (คาดการณ์ปี 2029)(ส่วนต่อขยายสายชิฮะระ)สายชิฮะระได – อามาริกิ1

สัญลักษณ์
 "ประเภท" แสดงประเภทการเดินรถภายใต้กฎหมายการเดินรถไฟญี่ปุ่น  ประเภทที่ 1 ผู้ดำเนินการเดินรถเป็นเจ้าของรางรถไฟ ในขณะที่ประเภทที่ 2 ผู้ดำเนินการเดินรถแต่มิได้เป็นเจ้าของรางรถไฟ
 ในส่วนนี้ในเส้นทางร่วมกับสายหลักและสายฮิงาชิ-นาริตะ
 ในส่วนนี้ในเส้นทางร่วมกับสายหลักและสายท่าอากาศยานนาริตะ
# โชติกา วงศ์วิลาศ
โชติกา วงศ์วิลาศ (เกิด 15 กรกฎาคม พ.ศ. 2527) ชื่อเล่น เนย เป็นนักแสดงหญิงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 
โชติกา วงศ์วิลาศ เกิด 15 กรกฎาคม พ.ศ. 2527 ชื่อเล่น เนย ชื่อเดิมก่อนเข้าวงการ คือ โบว์ แวววรีย์ วงษ์ครุธ มีผลงานละครเรื่องแรก คือ เพื่อนซี้ล่องหนนางร้ายหน้าสวย เนย โชติกา ด้านการศึกษา สำเร็จการศึกษาระดับมัธยมศึกษาที่ โรงเรียนสตรีพัทลุง ระดับปริญญาตรี คณะวิทยาการจัดการ สาขาคอมพิวเตอร์ธุรกิจ มหาวิทยาลัยสงขลานครินทร์ และระดับปริญญาโท คณะวิทยาศาสตร์การกีฬา สาขาการจัดการนันทนาการและการท่องเที่ยว จุฬาลงกรณ์มหาวิทยาลัยโชติกา วงศ์วิลาศ ไทยรัฐ

ด้านชีวิตส่วนตัว เนย โชติกา คบหาดูใจกับ ไฮโซอาร์ม จันทร์สิริ มณีฉาย แฟนหนุ่มนักธุรกิจสำนักพิมพ์ภูมิบัณฑิต ปัจจุบันแต่งงานกันแล้ว พิธีหมั้นวันที่ 3 กันยายน พ.ศ. 2559 ที่ โรงแรมพลาซ่าแอทธินี  และ งานฉลองมงคลสมรส วันที่ 10 กันยายน พ.ศ. 2559 จัดที่โรงแรมแกรนด์ไฮแอท เอราวัณ ปัจจุบันมีบุตร-ธิดาด้วยกัน 2 คน บุตรคนแรก ชื่อ อคิณ มณีฉาย เป็นเพศชาย บุตรคนที่ 2 ชื่อ ลลิณ มณีฉาย เป็นเพศหญิง

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี พ.ศ.  เรื่อง  บทบาท 2551  ชุมทางเสือเผ่น  ครูแป้ง 2552  เพลิงพราย  ปลายรุ้ง (รุ้ง) หัวใจสองภาค  ลินจง 2553  ทัดดาวบุษยา  ต้อม  สวย เริ่ด เชิด โสด  ยลดา  2554  ปลาไหลป้ายแดง  จิรนุช เรือนหอรอเฮื้ยน  คุณพริ้ง (รับเชิญ) ทาสรัก  โนรี  สองผู้ยิ่งใหญ่  ญาญ่า (รับเชิญ) เพลิงทระนง  นาฏนรี (นรี) กลรักลวงใจ  อสมาภรณ์ (อ้อม) เกมร้ายเกมรัก   เพลินตา (ตา) 2555  แหม่มแก้มแดง  เกตนิการ์ (เกต) แววมยุรา  ไลลา 2556  แม่เปียดื้อ  ลำดวน ไอ้คุณผี  สุทธิจิตรคุณชายธราธร  หม่อมหลวงมารตี เทวพรหมคุณชายปวรรุจคุณชายพุฒิภัทรคุณชายรณพีร์ 2557  ลูกทาส  แม่นิ่ม คิวบิก  ฟาง เหม่ยจิง อย่าลืมฉัน  วานิต้า รักออกฤทธิ์  ระริน 2558  หนึ่งในทรวง  ส่องแสง บุรำปรัมปรา  นางเงือก (รับเชิญ) พลับพลึงสีชมพู  วินิตา 2559  ท่านชายกำมะลอ  เพชรพริ้ง สายลับรักป่วน  อินทิรา กุหลาบตัดเพชร  อิสรียา  2560  คลื่นชีวิต  พิม  บัลลังก์ดอกไม้  วาธิณี (หวาย)  2567  ขวัญฤทัย  หม่อมหลวงมารตี เทวพรหม (วัยสาว) (รับเชิญ)

 ซิทคอม 
 ปี พ.ศ.  เรื่อง  บทบาท  ออกอากาศ 2550  เพื่อนซี้ล่องหน  ดรีม ช่อง 3  2556  ออฟฟิศพิชิตใจ  เชอรี่  โมเดิร์นไนน์

 ซีรีส์ 
 ปี พ.ศ.  เรื่อง  ตอน  บทบาท  ออกอากาศ 2558  Club Friday The Series 6 ความรักไม่ผิด  ผิดที่มากรัก  แป้ง  GMM 25  2566  Club Friday The Series Love & Belief ความรักกับความเชื่อ  มือที่ 3  เนย (รับเชิญ)  ONE 31 
 
 ภาพยนตร์ 
 ปี พ.ศ.  เรื่อง  บทบาท  ค่ายผลิต 2550  ผีเลี้ยงลูกคน  นุช  พระนครฟิล์ม

 พิธีกร 
 ผู้หญิงถึงผู้หญิง ช่วง สาระความรู้ ช่อง 3
 ชิงร้อยชิงล้าน ซันไชน์ เดย์ ช่อง 3 รับเชิญ 1 ครั้ง (3 พฤศจิกายน 2556)
 ดาราตาสับปะรด ช่องเวิร์คพอยท์ (2557) ร่วมกับ ปนัดดา วงศ์ผู้ดี และ เบญจพล เชยอรุณ
 เศรษฐีป้ายแดง ไทยรัฐทีวี

 มิวสิกวิดีโอ 
 เปลี่ยนแฟนหลายหน (ไม่ใช่คนหลายใจ) - ฝ้าย Am Fine 
 หมดเวลาแก้ตัว - รุจ The Star

รางวัล
ดาวเมขลา ครั้งที่ 2 ประจำปี 2557 สาขารางวัลนางร้ายสุดยอดดีเด่นแห่งปี จากละครเรื่อง ลูกทาส (ช่อง3)
  Daradaily The Great Awards ครั้งที่ 4 ประจำปี 2014 รางวัลสีสันที่สุดแห่งปี  จากละครเรื่อง ลูกทาส (ช่อง3)
# พูคยองโกซอรัส
พูคยองโกซอรัส   เป็นสกุลหนึ่งของไดโนเสาร์ขนาดใหญ่ ซึ่งอาศัยอยู่ในเกาหลีในยุคครีเทเชียสตอนต้น มันมีความสัมพันธ์อย่างใกล้ชิดกับยูเฮโลปัส และเป็นที่รู้จักกันจากชุดกระดูกสันหลังในส่วนของลำคอและหลัง  และเคยอาศัยอยู่ในสมัยหนึ่งร้อยสี่สิบล้านปีที่ผ่านมา
# โรงเรียนรัตนาธิเบศร์
โรงเรียนรัตนาธิเบศร์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บนพื้นที่จำนวน 5 ไร่ของวัดบางขวาง ในท้องที่ตำบลสวนใหญ่ อำเภอเมืองนนทบุรี จังหวัดนนทบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา

 ประวัติ 
โรงเรียนรัตนาธิเบศร์ได้ก่อตั้งขึ้นเมื่อ พ.ศ. 2443 นับเป็นโรงเรียนแห่งแรกของจังหวัดนนทบุรี เกิดจากการริเริ่มของพระอธิการท้วม (พระครูศีลาภิรม) เจ้าอาวาสวัดบางขวาง และเจ้าพระยารัตนาธิเบศร์ (พุ่ม ศรีไชยยันต์) ผู้เปรียบเสมือนผู้ให้กำเนิดโรงเรียน โดยท่านบริจาคเงินจำนวน 100 ชั่ง จัดสร้างอาคารเรียนหลังแรกขึ้น เป็นอาคารตึก 2 ชั้น 4 ห้องเรียน เปิดเป็นโรงเรียนสอนเด็กชายและหญิง และขนานนามโรงเรียนว่า โรงเรียนรัตนาธิเบศร์ จนกระทั่ง พ.ศ. 2476 เมื่อมีการเปิดโรงเรียนสตรีนนทบุรี โรงเรียนจึงงดรับนักเรียนหญิง คงรับเฉพาะเด็กชาย ต่อมาโรงเรียนได้ขยายพื้นที่และก่อสร้างอาคารเรียนเพิ่มเติมให้เพียงพอกับจำนวนชั้นเรียนและจำนวนนักเรียนซึ่งเพิ่มขึ้นตามลำดับ จนกระทั่ง พ.ศ. 2527 จึงรับนักเรียนชั้นมัธยมศึกษาตอนต้นและตอนปลาย

ในขณะที่โรงเรียนมีความเจริญก้าวหน้าทางด้านวัตถุนั้น ก็พัฒนาด้านอื่นควบคู่ไปด้วย ได้แก่ ด้านวิชาการ ด้านปกครอง ด้านบริการ ด้านธุรการ เป็นระบบที่ได้มาตรฐานจนได้รับรางวัลโรงเรียนพระราชทานประเภทมัธยมศึกษาขนาดใหญ่ ประจำปีการศึกษา 2531 ได้เข้ารับรางวัลพระราชทานจากสมเด็จพระเทพรัตนราชสุดาฯ สยามบรมราชกุมารี เมื่อวันที่ 21 กรกฎาคม พ.ศ. 2532 ในด้านนักเรียน มีนักเรียน 7 คนของโรงเรียนที่ได้รับรางวัลนักเรียนพระราชทานระดับประเทศในปีการศึกษา 2522, 2525, 2527, 2535, 2544, 2547 และ 2549

ปัจจุบันโรงเรียนรัตนาธิเบศร์เปิดทำการสอนตั้งแต่ชั้นมัธยมศึกษาปีที่ 1 ถึงมัธยมศึกษาปีที่ 6 โรงเรียนได้ปรับปรุงการจัดการศึกษาเพื่อให้สอดคล้องกับการเปลี่ยนแปลงของสังคมอยู่เสมอ โดยเน้นคุณธรรมนำความรู้ นิยมความเป็นไทย ยึดหลักประชาธิปไตย ปฏิบัติตนตามแนวปรัชญาเศรษฐกิจพอเพียง และส่งเสริมความมีส่วนร่วมของชุมชน โดยได้มีการสานสัมพันธ์กับชุมชน องค์กรต่าง ๆ และได้รับความอนุเคราะห์ตลอดมาเป็นอย่างดี
# ทีเอ็นเอ แซซริฟฟิค
ทีเอ็นเอ แซซริฟฟิคเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนสิงหาคม โดยจัดขึ้นครั้งแรกเมื่อวันที่ 14 สิงหาคม ค.ศ. 2005 ที่ TNA Impact! Zone ในเมือง Orlando, Florida

วันที่และสถานที่ของแซซริฟฟิค
#ชื่อศึกวันที่จัดเมืองที่จัดสถานที่จัดคู่เอกออร์แลนโด, รัฐฟลอริดาทีเอ็นเอ อิมแพ็ค! โซนออร์แลนโด, รัฐฟลอริดาทีเอ็นเอ อิมแพ็ค! โซนออร์แลนโด, รัฐฟลอริดาทีเอ็นเอ อิมแพ็ค! โซนออร์แลนโด, รัฐฟลอริดาทีเอ็นเอ อิมแพ็ค! โซนออร์แลนโด, รัฐฟลอริดาทีเอ็นเอ อิมแพ็ค! โซนออร์แลนโด, รัฐฟลอริดาทีเอ็นเอ อิมแพ็ค! โซนออร์แลนโด, รัฐฟลอริดาอิมแพ็ค เรสต์ลิง โซนออร์แลนโด, รัฐฟลอริดาอิมแพ็ค เรสต์ลิง โซนhttp://www.universalorlando.com/Shows/Impact-Wrestling.aspx

ดูเพิ่ม
รายชื่อเพย์-เพอร์-วิวของทีเอ็นเอ
# แทบูทิวส์เดย์ (2005)
แทบูทิวส์เดย์ (2005) จัดในวันที่ 1 พฤศจิกายน ค.ศ. 2005 ณ ไอเพย์วัน เซ็นเตอร์ ในเมือง แซนดีเอโก , รัฐแคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 12,500 คน โดยเป็นครั้งที่ 2 ของศึก ไซเบอร์ซันเดย์ เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 2 ค่าย ได้แก่ รอว์ และ สแมคดาวน์

ผลการปล้ำ
#ResultsStipulationsTimesเคอร์วิน ไวท์ และ แมต สไตรเกอร์ ชนะ เชลตัน เบนจามิน และ วาล เวนิสแมทช์แทกทีม02:381เรย์ มิสเตริโอ และ แมต ฮาร์ดี ชนะ คริส มาสเตอส์ และ สนิตสกีแมทช์แทกทีม13:462ยูจีน และ จิมมี สนูกกา ชนะ ร็อบ คอนเวย์ และ ไทสัน ทอมโกแมทช์แทกทีม06:213แมนไคด์ ชนะ คาร์ลีโต โดยการยอมแพ้แมทช์ปล้ำเดี่ยว07:224เคน และบิ๊กโชว์ ชนะ แลนช์เคด และ เทร์เวอร์ เมอร์ด๊อก (c)แมทช์แทกทีม ชิงแชมป์โลกแทกทีม07:595บาทิสตา ชนะ โจนาธาน โคชแมน (พร้อมด้วย เวเดอร์ และโกลดัสต์)แมทช์สตรีตไฟท์04:226ทริส สตราตัส (c) ชนะ แอชลีย์ แมสซาโร, มิกกี เจมส์, มาเรีย, แคนดิซ มิเชล และวิกตอเรียแมทช์ดีวาส์ Battle Royal ชิงแชมป์หญิง WWE05:237ริก แฟลร์ (c) ชนะ ทริปเปิลเอช โดยการปีนออกแมทช์ในกรงเหล็ก Steel Cage ชิงแชมป์อินเตอร์คอนติเนนทัล23:458จอห์น ซีนา (c) ชนะ เคิร์ต แองเกิล และ ชอว์น ไมเคิลส์แมทช์ปล้ำสามเส้า เพื่อชิงแชมป์โลก WWE16:42

แมทช์ดีว่าส์ Battle Royal
 ประกาศ ดีว่าส์ เหวี่ยงออก คนที่ เหวี่ยงออก โดยแอชลีย์วิกตอเรียแคนดิซ มิเชลแอชลีย์มิกกี เจมส์วิกตอเรียวิกตอเรียมิกกี้ เจมส์มาเรียสตราตัส และ เจมส์6ทริส สตราตัส–ผู้ชนะ

ผลการโหวดจากทางผู้ชม
โพลล์ตัวเลือกหาคู่แทกทีม 2 คน เพื่อเจอกับ สนิตสกี และ คริส มาสเตอส์ แมทท์ ฮาร์ดี (31%)
 เรย์ มิสเตริโอ (29%)
 จอห์น "แบรดชอว์" เลย์ฟิลด์ (17%)
 คริสเตียน (13%)
 ฮาร์ตคอร์ ฮอลลี่ (10%)หาคู่แทกทีมให้กับ ยูจีน เพื่อเจอกับ ร็อบ คอนเวย์ และ ไทสัน ทอมโก จิมมี สนูกกา (42%)
 จิม ดักแกน (40%)
 กามาลา (17%)หาแบบให้กับ มิค โฟลีย์ เพื่อเจอกับ คาร์ลีโต แมนไคด์ (52%)
 แคคตัส แจ็ค (35%)
 ดู๊ด เลิฟ (13%)หาแมทช์ให้กับแมทช์ บาทิสตา ปะทะ โจนาธาน โคชแมน แมทช์สตีท ไฟท์ (91%)
 แมทช์โต้วาที (6%)
 แมทช์งัดข้อ (3%)หาชุดแฟนตาซีให้กับแมทช์ดีวาส์ Battle Royal ชุดชั้นใน (43%)
 หนังและปัก (32%)
 เชียร์ลีดเดอร์ (25%)หาแมทช์ให้กับแมทช์ ทริปเปิล เอช ปะทะ ริก แฟลร์ แมทช์ในกรงเหล็ก Steel Cage (83%)
 แมทช์ทำให้ยอมแพ้ (13%)
 แมทช์ธรรมดา (4%)หานักมวยปล้ำให้กับแมทช์ จอห์น ซีนา และ เคิร์ต แองเกิล ชอว์น ไมเคิลส์ (46%)
 เคน (38%)
 บิ๊กโชว์ (16%)

ดูเพิ่ม
 ดับเบิลยูดับเบิลยูอี ไซเบอร์ซันเดย์
 รายชื่อรายการเพย์-เพอร์-วิวของดับเบิลยูดับเบิลยูอี
# เอลียาส์ ดาเนียล
เอลียาส์ ดาเนียล  เกิด ค.ศ. 1982 ที่เมืองครีชชานสตาด เป็นนักมวยไทยชาวสวีเดน เขาเป็นแชมป์มวยไทยระดับยุโรปและระดับโลก และสามารถเข้าสู่รอบสุดท้ายของรายการเค-วัน เวิลด์แมกซ์ สแกดิเนเวีย 2006Stor thaiboxningsgala i Sunne  เขาฝึกฝนการต่อสู้ที่เฟรนส์ยิมในครีชชานสตาด”Fighters”  

 ประวัติ 
เอลียาส์ ดาเนียล ได้เข้าร่วมแข่งขันรายการ WPMF เวิลด์ และ WFCA ยูโรเปียน เขาชอบการต่อสู้เป็นอย่างมาก และบ่อยครั้งที่เขาได้รับโอกาส จากที่กล่าวมา เขาได้มีโอกาสส่งเสริมมวยไทยในบ้านเกิดของเขาที่ครีชชานสตาด เขามีชีวิตอยู่เพื่อมวยไทย เขาแสดงต่อฝูงชนชาวสวีเดนว่าชื่อของเขาจะต้องเป็นที่จดจำ เมื่อเขาสามารถเข้าสู่การต่อสู้รอบสุดท้ายของรายการ เค-วัน แมกซ์ สแกดิเนเวีย 2006Rumble of the Kings tournament  

เขาเป็นนักสู้ที่แข็งแกร่ง แม้ว่าอาจดูไม่ดีนักทางเทคนิค แต่เขาก็สามารถตามเก็บและใช้หมัดได้เป็นอย่างดี จากความแข็งแกร่งนี้เขาสามารถสร้างความกดดันให้แก่ฝ่ายตรงข้าม หากต้องการเอาชนะเขา เขาก็จะใช้การป้องกันตามลำดับ
# เทวทัณฑ์
เทวทัณฑ์  คือ ผลงานการเขียนของ Lauren Kate เกี่ยวกับความรักต้องห้ามของเทวทูตกับหญิงสาวธรรมดา มีทั้งหมดสี่เล่ม แปลภาษาไทยโดย สำนักพิมพ์โพสต์บุ๊กส์ ฉบับภาษาอังกฤษ ออกมาแล้วสองเล่ม คือ Fallen และ Torment 

 เนื้อเรื่อง 

เริ่มต้นจากการที่ ลูซินด้า ไพร์ซ อายุ 17 ปี ถูกกล่าวหาว่าฆ่าแฟนของตัวเอง จึงถูกส่งมาอยู่ในโรงเรียนดัดสันดานที่ชื่อ ซอร์ด แอนด์ คอรส์ (Sword and Croos) เธอได้พบกับ แดเนียล กริกอรี ตั้งแต่วันแรกที่ย่างเท้าเข้ามาอยู่ในโรงเรียน เขาทำท่าเหมือนรังเกียจเธอทันที แต่ลูซินด้ากลับรู้สึกตรงกันข้าม เธอรู้สึกถึงแรงดึงดูดประหลาดระหว่างตัวเธอกับแดเนียลตลอดเวลา จึงเริ่มค้นหาความลับของเด็กหนุ่มผู้ลึกลับคนนี้ ระหว่างนั้นก็มีหนุ่มหน้าตาหล่อเหลาลึกลับอีกคน แคม ทำให้เธอรู้สึกหวั่นไหวได้ตลอดเวลา

 ตัวละคร 
 ลูซินด้า ไพร์ซ (ลูซ) อายุ 17 ปี 
 แอเรียน - เพื่อนคนแรกของลูซที่ซอร์ดแอนด์ครอส
 มอลลี่ - คู่อริของแอเรียนและลูซ
 แก็บบี - ลูซเข้าใจว่าเป็นคนรักของแดเนียล
 โรแลนด์ - เพื่อนของแดเนียล
 เพนน์ - เพื่อนของลูซ คอยช่วยเหลือลูซตามสืบเรื่องแดเนียล
 มิสโซเฟีย - อาจารย์ประจำห้องสมุดที่ชื่นชอบเรื่องเกี่ยวกับศาสนา และศึกษาเรื่องเทวทูต

 แหล่งข้อมูลอื่น 
 Fallen
# วัดพระธาตุตากผ้าทอง
วัดพระธาตุตากผ้าทอง (ภาษาลาว: ພະທາດຕາກຜ້າຄຳ) ตั้งอยู่บนเนินสูง 200 เมตร ห่างจากท่าเรือท่าด่าน 3 กิโลเมตร ในแขวงบ่อแก้ว ทางขึ้นห่างจากท่าเรือไปประมาณ 100 เมตร ภายในบริเวณวัดมีพระอุโบสถขนาดกลางเป็นศิลปะแบบลาว โดยได้รับการบูรณปฏิสังขรณ์ขึ้นมาใหม่ ใกล้กับพระอุโบสถมีพระธาตุตั้งอยู่หันหน้าเข้าหาแม่น้ำโขงไปทางฝั่งไทย ประชาชนในบริเวณนั้น มักเล่าลือกันว่าทุกๆในขึ้น 15 ค่ำจะมีแสงสีต่างๆพุ่งออกจากตัวพระธาตุ

พระธาตุตากผ้าทอง
หมวดหมู่:สิ่งก่อสร้างในแขวงบ่อแก้ว
# เมืองต้นผึ้ง
เมืองต้นผึ้ง  เป็นเมือง (อำเภอ) หนึ่งในแขวงบ่อแก้ว ประเทศลาว เป็นที่ตั้งของ "สามเหลี่ยมทองคำ" ซึ่งเป็นพื้นที่เชื่อมต่อระหว่างชายแดน 3 ประเทศ

 ที่ตั้งและอาณาเขต  
เมืองต้นผึ้งตั้งอยู่ทางทิศตะวันตกของแขวงบ่อแก้ว ทิศเหนือติดกับเมืองเมิง ทิศใต้ติดกับเมืองห้วยทราย ทิศตะวันตกติดกับประเทศไทยเป็นระยะทาง 45 กิโลเมตร ทิศตะวันตกเฉียงเหนือติดกับพม่าเป็นระยะทาง 44 กิโลเมตร ตั้งอยู่บริเวณสามเหลี่ยมทองคำ ห่างจากเทศบาลแขวงไปทางทิศตะวันตกเฉียงเหนือประมาณ 52 กิโลเมตร มีเนื้อที่ 715 ตารางกิโลเมตร มีแม่น้ำโขงเป็นเส้นเขตแดน ประกอบด้วย 50 หมู่บ้าน 9 กลุ่มบ้านและ 1 บ้านใหญ่ มี 5,123 ครัวเรือน ประชากร 26,748 คน เป็นหญิง 13,219 คน เฉลี่ยความหนาแน่น 37.4 คนต่อตารางกิโลเมตร ประชาชนได้ใช้ไฟฟ้า 42 บ้าน คิดเป็น 84% มีชนเผ่า 10 เผ่าคือ ลาว ลื้อ ยวน ไทดำ ไทเหนือ ม้ง อิวเมียน ขมุ อาข่าและล่าหู่ ชาวลื้อคิดเป็น 36% ชาวลาว 18% ชาวล่าหู่ 16% และเผ่าอื่นๆรวมกันประมาณ 30%
# คัตสึ ไคชู
คัตสึ ไคชู  (12 มีนาคม ค.ศ. 1823 - 21 มกราคม ค.ศ. 1899) เป็นนายทหารเรือและรัฐบุรุษของญี่ปุ่นในยุคบากูมัตสึและยุคเมจิ ผู้มีบทบาทสำคัญในการวางรากฐานให้แก่กองทัพเรือแห่งจักรวรรดิญี่ปุ่น

 แหล่งข้อมูลอื่น 

 Photographs of Katsu Kaishu
# เพ็ตโซไซอิตี
เพ็ตโซไซตี้  เป็นเกมเกี่ยวกับการเลี้ยงสัตว์ในจินตนาการบนเฟซบุ๊ก ซึ่งผลิตโดยค่ายเพลย์ฟิช ซึ่งผลิตเกม Restaurant City และ EA Sports FIFA Superstars โดยได้รับการจัดอันดับเป็นหนึ่งในโปรแกรมเฟซบุ๊กที่ได้รับความนิยมมากที่สุด
# โทยามา คาสึฮะ
โทยามะ คาสึฮะ  เป็นตัวละครจากมังงะเรื่อง ยอดนักสืบจิ๋วโคนันโดยในฉบับภาษาอังกฤษหรือ Case Closed ใช้ชื่อว่า คริสเทน โธมัส (Kirsten Thomas) เธอเป็นเพื่อนในวัยเด็กและเป็นคนรู้ใจของ ฮัตโตริ เฮย์จิ

 ประวัติ 
โทยามา คาสึฮะ และฮัตโตริ เฮย์จิ เป็นเพื่อนสนิทตั้งแต่วัยเด็ก พ่อแม่ของพวกเขาทำงานร่วมกันที่สถานีตำรวจโอซาก้าซึ่งเป็นพ่อ, หัวหน้านักสืบโทยามาเป็นผู้ใต้บังคับบัญชาและเพื่อนสนิทผู้เป็นพ่อของฮัตโตริ เฮย์จิ ที่เป็นผู้บัญชาการตำรวจชื่อ ฮัตโตริ เฮโซ

โทยามา คาสึฮะ เป็นลูกสาวของโทยามา คินจิโร่ สารวัตรใหญ่แห่งกองบังคับการตำรวจภูธรโอซาก้า โทยามะ ซากุระ อดีตหน่วยปฏิบัติการพิเศษของตำรวจภูธรโอซาก้า มีความสามารถควบคุมอารมณ์และที่สำคัญของผู้คนรอบข้าง มีความมั่นใจในตัวเอง และอาจจะมีอาการง้องอนบ้างในบางครั้ง ศิลปะป้องกันตัวที่เธอเรียนคือ ไอคิโด้ เธอมีความเชื่อในผีและเครื่องรางอื่นๆ จากประสบการณ์เหตุร้ายที่เกิดขึ้นในขณะคดีฆาตกรรมต่อเนื่องแห่งนานิวะที่เอโดงาว่า โคนัน ตามฮัตโตริ เฮย์จิ ไปตามหาคนร้าย แต่ด้วยความเป็นห่วงของเฮย์จิ จึงให้เครื่องรางให้กับโคนันคุง และตอนนั้นนั้นเอง คนร้ายก็พยายามนำมีดมาแทงโคนัน  แต่ในขณะนั้นรันก็เดินผ่านมาพอดี แต่ก็ไม่ทันกันการ เขาโดนแทง รันจึงรีบเปิดเสื้อมาดู พบว่ามีดนั้นแทงถูกเครื่องรางของคาสึฮะทำให้โคนันคุงไม่เป็นอะไร

 ความสัมพันธ์ 
ฮัตโตริ เฮย์จิเป็นเพื่อนรุ่นเดียวกันกับคาสึฮะ และผูกพันกันตั้งแต่สมัยเด็ก เหมือนชินอิจิกับรัน ทั้งสองคนมีวีรกรรมที่เกี่ยวกับห้องน้ำ เฮย์จิและคาซึฮะนำโซ่กุญแจมือมาคล้องข้อมือแต่กลับหาลูกกุญแจไม่เจอ จึงต้องเข้าห้องน้ำด้วยกัน (จากตอนที่124-125 คดีฆาตกรรมต่อเนื่องนานิวะ) และคาซึฮะแอบชอบเฮย์จิ แท้จริงแล้ว เธอเป็นรักแรกของเฮย์จิ (The movie7) แม้ว่า ทั้งสองก็อาจจะชอบกันอยู่บ้างเล็กน้อย แต่ก็ยังไม่ได้เป็นแฟนกันอย่างเป็นทางการ กระทั่งไฟล์มังงะที่ 1133 เฮย์จิได้สารภาพรักกับคาสึฮะ ณ อาเบะโนะ ฮารุคัส (Abeno Harukas) จุดชมวิวพาโนราม่าของโอซาก้า และเป็นแฟนกันอย่างเป็นทางการ

ครอบครัวโทยามะ
# เดอะบูกีแมน (นักมวยปล้ำ)
มาร์ติน "มาร์ตี" ไวต์   ภายใต้ชื่อบนสังเวียนมวยปล้ำว่า เดอะบูกีแมน  เกิดวันที่ 15 กรกฎาคม ค.ศ. 1964 ที่ Phoenix, Arizona เป็นนักมวยปล้ำอาชีพชาวอเมริกัน ปัจจุบันเซ็นสัญญากับสมาคม ดับเบิลยูดับเบิลยูอี ในฐานะตำนานhttps://twitter.com/realboogey/status/662696012633378816

 เกี่ยวกับมวยปล้ำ 
 ท่าไม้ตาย
 Boogeyslam / Supernatural Driver (Inverted falling powerslam) 
 Fall forward chokebomb
 Goodnight (Pumphandle slam) 

 ท่าเอกลักษณ์
 Chokeslam
 Stinger splash
 Two-handed chokelift

 เพลงเปิดตัว
 "Boogeyman" โดย Jim Johnston (WWE; 2005–2009)

 ผลงาน 
 Alabama Wrestling Federation
 AWF Tag Team Championship (1 time) – with Bobby Lashleyhttps://www.facebook.com/AlabamaWrestlingMag/posts/808333839258977

 Pro Wrestling Illustrated
 PWI Rookie of the Year (2006)
# เจ. พี. มอร์แกน (แก้ความกำกวม)
เจ. พี. มอร์แกน อาจหมายถึง:
 เจ. พี. มอร์แกน (พ.ศ. 2380-2456) เศรษฐีชาวอเมริกันผู้ร่ำรวยจากธุรกิจธนาคาร
 เจพีมอร์แกนเชส บริษัทที่ให้บริการทางการเงินระดับโลกที่เกิดจากการควบรวมของ เจ.พี. มอร์แกน แอนด์ โค และธนาคารเชสแมนฮัตตันใน พ.ศ. 2543
 เจ.พี. มอร์แกน แอนด์ โค ธนาคารที่รู้จักกันในอีกชื่อหนึ่งว่าเฮาส์ออฟมอร์แกน
# เจ. พี. มอร์แกน
จอห์น เพียร์พอนต์ มอร์แกน  เป็นนักการเงิน นายธนาคาร และนักสะสมงานศิลปะ ซึ่งมีอิทธิพลในวงการการเงินธุรกิจและการควบรวมบริษัทในระหว่างที่เขามีชีวิตอยู่ ในปี 1892 มอร์แกนดำเนินการควบรวมเอดิสันเจนเนอรัลอิเล็กทริกและทอมสัน-ฮุสตันอิเล็กทริก จนกลายเป็นเจนเนอรัลอิเล็กทริก หลังจากที่จัดหาทุนเพื่อสร้างเฟเดอรัลสตีลคัมพานี เขาควบรวมกิจการกับคาร์เนกีสตีลคัมพานีและบริษัทเหล็กอื่น ๆ ในปี 1901 ซึ่งรวมทั้งกลุ่มบริษัทเหล็กและลวดของวิลเลียม อีเดนบอร์นเพื่อก่อตั้งยูเอสสตีล

มอร์แกนเสียชีวิตที่กรุงโรม อิตาลี ในปี 1913 เมื่ออายุได้ 75 ปี โดยทิ้งทรัพย์สมบัติและกิจการไว้ให้กับ เจ. พี. มอร์แกน จูเนียร์ และยกคฤหาสน์และหนังสือจำนวนมากให้กับห้องสมุดพิพิธภัณฑ์มอร์แกนในนิวยอร์ก

 แหล่งข้อมูลอื่น 
 https://www.billionmindset.com/jp-morgan-biography/ 
 https://www.blockdit.com/posts/5dca7a776efac60f2a725e51?series=5dc4e3c3a9e9883ab08dcd81
# มาเรีย แคเนลลิส
แมรี หลุยส์ แคเนลลิส (Mary Louis Kanellis) เกิดวันที่ 25 กุมภาพันธ์ ค.ศ. 1982 นักมวยปล้ำอาชีพ, ผู้จัดการ, นักแสดง และนักร้อง ชาวอเมริกัน สังกัดWWEและTNA ใช้ชื่อ มาเรีย แคเนลลิส (Maria Kanellis) เป็นภรรยาของไมค์ แคเนลลิส

แชมป์และความสำเร็จ
Family Wrestling Entertainment
FWE Women's Championship (2 times)
Pro Wrestling Illustrated
Ranked No. 21 of the top 50 female wrestlers in the PWI Female 50 in 2008
Total Nonstop Action Wrestling
 TNA Knockouts Championship (1 time)
World Wrestling Entertainment/WWE
WWE 24/7 Championship (1 time)
Slammy Award for Diva of the Year (2009)
# ทอง ตรีธารา
อาจารย์ทอง ตรีธารา เกิดวันที่ 27 มีนาคม พ.ศ. 2495Attn: Muay Thai scholars, Moving & changing gyms   ที่อำเภอบางบาล จังหวัดพระนครศรีอยุธยา ประเทศไทย เป็นผู้ฝึกสอนมวยไทยและเป็นอดีตนักมวยไทยThe Passion for Muay Thai   เป็นที่รู้จักในฐานะหนึ่งในผู้ฝึกสอนมวยไทยรุ่นแรกในอเมริกา ผู้ก่อตั้งสถาบันมวยไทยในสปริงฟิลด์ รัฐมิสซูรี ใน พ.ศ. 2532 และสมาคมมวยไทยในสหรัฐอเมริกาในปีเดียวกันนี้ และดำรงตำแหน่งประธาน ในภายหลังกลายเป็นที่ปรึกษาทางเทคนิคมวยไทยสำหรับนิตยสารไฟท์เตอร์อินเตอร์เนชันแนลArjarn Tong Trithara  

 ในสายอาชีพ 
เกิดวันที่ 27 มีนาคม พ.ศ. 2495 ในอำเภอบางบาล จังหวัดพระนครศรีอยุธยา ได้พบกับศิลปะการต่อสู้ของไทยเป็นครั้งแรกเมื่อมีอายุได้ 12 ปี โดยมีลุงเป็นผู้ฝึกสอน อาจารย์ทองเข้าร่วมต่อสู้ในภาคกลางและภาคใต้ของประเทศไทย และได้รับชัยชนะมาได้ราว 22 ครั้ง วันที่ 5 พฤษภาคม พ.ศ. 2514 เมื่ออายุได้ 18 ปี อาจารย์ทองได้เดินทางสู่สหรัฐอเมริกา และได้ฝึกการต่อสู้อื่นที่มีชื่อเสียงแบบตะวันตกกับนักมวยสากลและแชมป์มวยไทยที่มีชื่อว่า นิยม ประเสริฐสม สถานที่ซึ่งได้ร่วมฝึกฝนอยู่ที่สถาบันมวยไทย ในฮอลลีวูด รัฐแคลิฟอร์เนีย

 การเป็นผู้ฝึกสอน 
จากการเก็บออมและจากการช่วยเหลือของชาวเวียดนาม ส่งผลให้นักต่อสู้อย่างทอง สามารถที่จะเปิดโรงเรียนของตัวเองในย่านดาวน์ทาวน์ ที่ลอสแอนเจลิส รัฐแคลิฟอร์เนีย ใน พ.ศ. 2522 ย้ายไปสปริงฟิลด์ รัฐมิสซูรี เริ่มต้นทำการสอนรวมทั้งส่งเสริมรายการมวยไทยเล็กๆ กระทั่งถึงปี พ.ศ. 2528

 นักมวยที่ได้รับการฝึก 
 พุฒ ล้อเหล็ก
 ผุดผาดน้อย วรวุฒิ
 นิยม ประเสริฐสม
 ซุปเปอร์แมน โอสถสภา
 ชุมพวง ชมภูทอง
 ยะสิน ลูกคลองตัน
 อ๊อดน้อย ลูกพระบาท
 จอมโหด ลูกคลองตัน
# บุคคลสาธารณะ
บุคคลสาธารณะ  เป็นศัพท์ทางกฎหมายซึ่งใช้ในบริบทของความผิดฐานหมิ่นประมาท (การโฆษณาหมิ่นประมาทและการกล่าวหมิ่นประมาท) เช่นเดียวกันกับการล่วงละเมิดสิทธิส่วนบุคคล บุคคลสาธารณะ อย่างเช่น นักการเมือง ผู้มีชื่อเสียง หรือผู้นำธุรกิจ ไม่สามารถฟ้องร้องข้อความผิด ๆ ที่เป็นโทษได้ ยกเว้นจะมีหลักฐานชี้ว่านักเขียนหรือผู้ตีพิมพ์นั้นกระทำโดยมีเจตนามุ่งร้าย (รู้ถึงความผิดหรือไม่ใส่ใจต่อข้อเท็จจริงอย่างประมาทเลินเล่อ) ภาระการพิสูจน์ในความผิดฐานหมิ่นประมาทจะมีสูงกว่าในคดีของบุคคลสาธารณะ

บุคคลสาธารณะ โดยเฉพาะอย่างยิ่งผู้ที่อยู่ในตำแหน่งสูงยิ่งขึ้นไปนั้น ถือเป็นบุคคลตัวอย่าง ที่ถือว่ามีอิทธิพลอย่างลึกซึ้งต่อพฤติกรรม วิถีชีวิต และวัฒนธรรมของประชากรทั่วไป
# ไจอันต์
ไจอันต์ (giant) หรือนิยมเขียนเป็น ไจแอนท์ อาจหมายถึง
ยักษ์
ยักษ์ (เรื่องปรัมปราตะวันตก)
โกดะ ทาเคชิ ตัวละครในโดราเอมอน ชื่อเล่นว่า "ไจแอนท์"
ไจแอนท์ (วงดนตรี) เป็นวงดนตรีจากค่ายอาร์เอส ประกอบสมาชิก ฮาเวิร์ด , โทมัส , โจ
# โรงเรียนหนองแหนพัฒนวิทยาคม
โรงเรียนหนองแหนพัฒนวิทยาคม ตั้งอยู่ เลขที่ 6 หมู่ 8 บ้านคำผักหนามตำบลหนองแหน อำเภอกุดชุม จังหวัดยโสธร เป็นโรงเรียนมัธยมศึกษาประจำตำบลหนองแหน เดิมเป็นโรงเรียนสาขาของโรงเรียนโพนงาม พิทยาคาร ปีการศึกษา 2533 ประชาชนและสภาตำบลหนองแหนร่วมกับนายศักดิ์ดา  พันธ์เพ็ง อาจารย์ใหญ่โรงเรียนโพนงามพิทยาคาร (ในขณะนั้น) ได้ร่วมกันสร้างอาคารเรียนชั่วคราว โดยใช้ที่ดินของศูนย์ตำบลหนองแหน โดยมี นายวัฒนา  ยอดมงคล อาจารย์ 1 ทำหน้าที่เป็นผู้ประสานงานโรงเรียนสาขา ต่อมาในปีการศึกษา 2536 เพื่อเป็นการ รองรับการเปิดเป็น เอกเทศ สภาตำบลหนองแหน นายอัศนีย์ศักดิ์  ศิริชัย อาจารย์ใหญ่โรงเรียนโพนงาม (ขณะ นั้น)  และนายคำหม่อนเชื้ออุ่น ผู้ใหญ่บ้านคำผักหนาม (ขณะนั้น) ได้มีมติย้ายสถานที่มาทำการเรียนการสอน ในที่ดิน สาธารณะ ประโยชน ์ตำบลหนองแหน (หนองเต่า) บ้านคำผักหนามหมู่ที่ 4 (ปัจจุบันเป็นหมู่ที่ 8) ซึ่งเป็นสถานที่ เรียนปัจจุบัน โดยมีนาย ไตรสรณ์  สุวพงษ์ อาจารย์ 2 ระดับ 6 โรงเรียนยโสธรพิทยาสรรค์ ทำหน้าที่เป็นผู้ประสาน งานโรงเรียนสาขาต่อมา เมื่อวันที่ 14 มีนาคม 2538 โรงเรียนได้รับประกาศจัดตั้งเป็นเอกเทศ โดยใช้ชื่อว่า “โรงเรียนหนองแหนพัฒนวิทยา คม ” เปิดทำการเรียนการสอน ตั้งแต่ชั้นมัธยมศึกษาปีที่ 1 – 3 สำนักงานสามัญ ศึกษาจังหวัดได้แต่งตั้งให้ นาย อัศนีย์ศักดิ์  ศิริชัย อาจารย์ใหญ่โรงเรียนโพนงามพิทยาคาร รักษาการในตำแหน่ง ครูใหญ่ ต่อมากรมสามัญศึกษา ได้แต่งตั้งให้ นายไตรสรณ์  สุวพงษ์    มาดำรงตำแหน่งเป็นครูใหญ่คนแรก และ ผู้อำนวยการโรงเรียนในเวลาต่อมา และในปีการศึกษา 2548 นายหมิ่ง  ยวนยี  ผู้อำนวยการโรงเรียน ย้ายมาดำรง ตำแหน่งผู้อำนวยการโรงเรียนหนองแหน พัฒนวิทยาคม สำนักงานเขตพื้นที่การศึกษายโสธร เขต 2 จากนั้นในวันที่ 7 กุมภาพันธ์ 2550 โดยการนำของ ผู้อำนวยการหมิ่ง  ยวนยี โรงเรียนหนองแหนพัฒนวิทยาคม ได้ถ่ายโอน เข้าสังกัด องค์การบริหารส่วนจังหวัดยโสธร ปัจจุบันนายบุญเพิ่ม   ศักขินาดี  ครูชำนาญการพิเศษ รักษาราชการแทน ผู้อำนวยการโรงเรียนหนองแหนพัฒนวิทยาคม